Bosna i Hercegovina

Federacija Bosne i Hercegovine

Županija Posavska

Grad Orašje

Gradonačelnik

Broj: 01-11-1351/24

Orašje, 16.09.2024. godine

Na temelju članka 35. Statuta Grada Orašja („Službeni glasnik Grada Orašja“ 11/22), članka 33. Odluke o izvršavanja Proračuna Grada Orašja za 2023. godinu („Službeni glasnik Grada Orašja“ broj 11/23) i članka 8. Odluke o načinu raspoređivanja financijskih sredstava iz Proračuna Općine Orašje za namjene iz oblasti društvenih djelatnosti („Službeni glasnik Grada Orašja“ broj 5/22), Gradonačelnik objavljuje

**JAVNI POZIV**

**ZA DODJELU SREDSTAVA IZ PRORAČUNA GRADA ORAŠJE ZA 2024. GODINU VJERSKIM ZAJEDNICAMA**

**I. Predmet poziva:**

Predmet ovog javnog poziva je dodjela sredstava iz Proračuna Grada Orašja za 2024. godinu („Službeni glasnik Grada Orašje“ broj 11/23) s pozicije 615300 - Kapitalni transferi vjerskim zajednicama u iznosu od 22.000,00 KM.

Dodijeljena sredstva koristit će se za sufinanciranje projekata /programa koji se odnose na:

* Izgradnju i sanaciju objekata crkava i vjerskih zajednica ili nabava opreme.

**II. Uvjeti za sudjelovanje na javnom pozivu:**

Vjerske zajednice koje apliciraju s projektnim/programskim aktivnostima, moraju zadovoljiti sljedeće uvjete:

* Svoje aktivnosti razvijati na području grada Orašje
* projektne/programske aktivnosti namijenjene su građanima sa područja grada Orašja,
* ne obavljaju bilo kakvu aktivnost u ime političke stranke i
* obvezu podnošenja izvješća o utrošku financijskih sredstava dobivenih od Grada Orašja po prethodnom javnom pozivu.

Prijedlozi projekata trebaju sadržavati projektne aktivnosti koje značajno poboljšavaju potrebe vjernika sukladno tradicionalnim vrijednostima na području grada Orašja.

**III. Sadržaj potrebne dokumentacije:**

Uz popunjen prijavni obrazac potrebno je dostaviti i sljedeće dokumente:

* rješenje o upisu u nadležni registar,
* broj transakcijskog računa,
* kratak prikaz realiziranih projekata u prethodnoj godini,
* detaljan opis projekta (za podnositelje koji planiraju projekte), financijski plan uključujući i visinu sredstava koja su osigurana iz vlastitih ili drugih izvora, uz priložen dokaz.

Dokumentacija se podnosi u originalu ili ovjerenoj kopiji.

**IV. Vrednovanje projekata:**

Vrednovanje i rangiranje projekata pristiglih na Javni poziv obavit će posebno Povjerenstvo koje imenuje Gradonačelnik. Povjerenstvo sukladno Pravilniku o načinu vrednovanja prijedloga projektnih/programskih aktivnosti pravnih subjekata iz oblasti društvenih djelatnosti, mjerilima i postupku dodjele sredstava za sufinanciranje vjerskim zajednicama i župnim uredima na području grada Orašja, razmatra prijave, cijeni ispunjenost uvjeta, te izvješće o ocjeni dostavlja Gradonačelniku koji donosi Odluku o raspodjeli sredstava.

**V. Mjesto, način i rok za podnošenja prijava:**

Prijave na javni poziv podnose se na prijavnom obrascu koji se može preuzeti u Šalter sali Grada Orašje i na službenoj web stranici Grada Orašje.

Prijave sa dokumentacijom se dostavljaju osobno ili putem pošte na adresu:

Grad Orašje, Treća ulica 45., 76270 Orašje, s naznakom „Prijava na Javni poziv za dodjelu sredstava iz Proračuna Grad Orašja za 2024. godinu vjerskim zajednicama“

Rok za dostavu prijava s dokumentacijom je 15 dana od dana objavljivanja Javnog poziva na web stranici Grada Orašje, računajući od 17.09.2024. godine kao dana objave.

Nepotpune i neblagovremene prijave neće se uzeti u razmatranje.

Javni poziv objavit će se na službenoj web stranici Grada Orašja, oglasnoj ploči Grada Orašja i u sredstvima javnog informiranja.

Gradonačelnik

\_\_\_\_\_\_\_\_\_\_\_\_\_\_\_\_\_

mr.sc. Marijan Oršolić